[{"text_idx": "#000001", "text": "Israelo: leg\u0302projekto celanta legitimi la koloniojn en Cisjordanio"}, {"text_idx": "#000002", "text": "La leg\u0302projekto estis alprenita kontrau\u0306 la opinio de la C\u0302efministro Netanjahu. Li ne konsentis pri baloto, kiu povus malutili al Israelo sur la internacia scenejo."}, {"text_idx": "#000003", "text": "La israela C\u0302efministro Benjamin Netanjahu suferis malsukceson dimanc\u0302on 13an de novembro. La c\u0302efo de la dekstra flanko de la partio en lia koalicio premis lin, ke li alprenu leg\u0302projekton celantan legitimi la kontrau\u0306leg\u0302ajn koloniojn en Cisjordanio."}, {"text_idx": "#000004", "text": "La leg\u0302projekto estis unuanime alprenita fare de israela ministra komisiono. La ministroj de la Likud, la partio de Benjamin Netanjahu, aliancig\u0302is kun la dekstra flanko de la koalicio, por voc\u0302doni favore al la teksto, kiu ebligas retroaktive legitimi setlejojn kontrau\u0306leg\u0302e konstruitajn sur privataj teroj posedataj de Palestinanaj proprietuloj en Cisjordanio, post monkompenso de la proprietuloj."}, {"text_idx": "#000005", "text": "G\u0302i ebligos unuatempe konfirmi la starigon de la kolonio Amona, apud Ramalaho. Kvankam la israela C\u0302efkortumo jam ordonis evakuadon de tiu kontrau\u0306leg\u0302a kolonio antau\u0306 la 25a de decembro."}, {"text_idx": "#000006", "text": "La leg\u0302projekto estis alprenita kontrau\u0306 la opinio de la C\u0302efministro Netanjahu, kiu ne konsentis pri tiu baloto, c\u0302ar tio povus malutili al Israelo sur la internacia scenejo. La israela maldekstro asertas, ke alpreno de tiu leg\u0302projekto, kiu permesas konfiskadon de la palestinaj privataj teroj, estas hontinda. Tiu teksto bezonas konfirmon de la Israela parlamento por validig\u0302i."}, {"text_idx": "#000007", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}]